CELEX: 32011R0311
Language: et
Date: 2011-03-31 00:00:00
Title: Komisjoni rakendusmäärus (EL) nr 311/2011, 31. märts 2011 , millega asendatakse nõukogu määruse (EÜ) nr 673/2005 (millega kehtestatakse täiendavad tollimaksud teatavatele Ameerika Ühendriikidest pärinevatele toodetele) I lisa

1.4.2011   
            
            
               ET
            
            
               Euroopa Liidu Teataja
            
            
               L 86/51
            
         KOMISJONI RAKENDUSMÄÄRUS (EL) nr 311/2011,
   31. märts 2011,
   millega asendatakse nõukogu määruse (EÜ) nr 673/2005 (millega kehtestatakse täiendavad tollimaksud teatavatele Ameerika Ühendriikidest pärinevatele toodetele) I lisa
   EUROOPA KOMISJON
   võttes arvesse Euroopa Liidu toimimise lepingut,
   võttes arvesse nõukogu 25. aprilli 2005. aasta määrust (EÜ) nr 673/2005, millega kehtestatakse täiendavad tollimaksud teatavatele Ameerika Ühendriikidest pärinevatele toodetele, (1) eriti selle artiklit 3,
   ning arvestades järgmist:
   
               (1)
            
            
               Kuna Ameerika Ühendriigid ei ole viinud dumpingu ja subsiidiumide korvamise seadust (Continued Dumping and Subsidy Offset Act – CDSOA) kooskõlla oma Maailma Kaubandusorganisatsiooni (WTO) lepingute järgsete kohustustega, kehtestati määrusega (EÜ) nr 673/2005 teatavate Ameerika Ühendriikidest pärit toodete impordi suhtes 15-protsendiline täiendav väärtuseline tollimaks alates 1. maist 2005. Kooskõlas WTO loaga peatada soodustused Ameerika Ühendriikide suhtes kohandab komisjon igal aastal peatamise ulatust määral, mis on võrdne sel ajal CDSOAst tuleneva ühenduse soodustuste olematuks muutmise või vähendamisega.
            
         
               (2)
            
            
               Värskeimad kättesaadavad andmed dumpinguvastaste tollimaksude ja tasakaalustavate tollimaksude ning CDSOA alusel tehtud väljamaksete kohta on 2010. eelarveaastast (1. oktoober 2009 kuni 30. september 2010). Ameerika Ühendriikide tolli- ja piiriteenistuse avaldatud andmete kohaselt on Euroopa Liidu soodustuste olematuks muutmise või vähendamise määr 9,96 miljonit USA dollarit.
            
         
               (3)
            
            
               Kuna soodustuste olematuks muutmise või vähendamise ja järelikult ka peatamise ulatus on vähenenud, tuleks II lisas loetletud 19 toodet, mis 2010. aastal lisati määruse (EÜ) nr 673/2005 I lisa nimekirja kõigepealt kustutada selle määruse I lisast. Seejärel tuleks määruse (EÜ) nr 673/2005 I lisast vastavalt nimekirja järjestusele üksteist toodet välja jätta.
            
         
               (4)
            
            
               Muudetud I lisas loetletud Ameerika Ühendriikidest pärinevate toodete impordi suhtes kehtestatud 15-protsendiline täiendav väärtuseline tollimaks ei ületa ühe aasta jooksul 9,96 miljonit USA dollarit.
            
         
               (5)
            
            
               Et ära hoida viivitusi nende toodete tollivormistuses, mille impordi suhtes ei kohaldata enam 15-protsendilist täiendavat väärtuselist tollimaksu, peaks käesolev määrus jõustuma selle avaldamise päeval.
            
         
               (6)
            
            
               Käesoleva määrusega ettenähtud meetmed on kooskõlas kaubanduse survemeetmete komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EÜ) nr 673/2005 I lisa asendatakse käesoleva määruse lisas esitatud tekstiga.
   Artikkel 2
   Käesolev määrus jõustub Euroopa Liidu Teatajas avaldamise päeval.
   Käesolevat määrus kohaldatakse alates 1. maist 2011.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 31. märts 2011
      
         
            Komisjoni nimel
         
         
            president
         
         José Manuel BARROSO
      
   
   
      (1)  ELT L 110, 30.4.2005, lk 1.
   
      LISA
      
         
            „I LISA
            Tooted, millele kehtestatakse täiendav tollimaks, on tähistatud kaheksakohalise CN-koodiga. Nende koodide all klassifitseeritud toodete kirjeldused on esitatud nõukogu 23. juuli 1987. aasta määruse (EMÜ) nr 2658/87 (tariifi- ja statistikanomenklatuuri ning ühise tollitariifistiku kohta, (1) muudetud nõukogu määrusega (EÜ) nr 493/2005) (2) I lisas.
            0710 40 00
            9003 19 30
            8705 10 00
         
      
      
         (1)  EÜT L 256, 7.9.1987, lk 1.
      
         (2)  ELT L 82, 31.3.2005, lk 1.”